คือมี2เรื่องค่ะ เรื่องแรก เมื่อประมาณ1-2-3(จำไม่ได้ค่ะ)อาทิตย์ที่ผ่านมาหนูไว้เพิ่งฉีดยาป้องกันมะเร็งปากมดลูกไปเป็นเข็ดที่2คือเข็มสุดท้ายค่ะแล้วทีนี้หนูมากินยาT.Augmentin(1gm)Tab*(Amox 875/Clavulanate 125)@[10]TAB (มันเขียนมางี้ หนูดูไม่เป็นเลยเขียนมาหมดเลยค่ะ ขออภัยค่ะ)หลังอาหารเช้าเย็น1เม็ดมา11เม็ดแล้วค่ะแล้วทีนี้พรุ่งนี้หนูมีฉีดยาป้องกันไข้หวัดใหญ่ค่ะ แล้วคือหนูคิดว่าอาจจะฉีดบาดทะยักเร็วนี้ๆ(แต่ไม่ใช่พรุ่งนี้นะคะ)มันจะตีกันไหมคะ ตอนนี้สับสนมากว่าอะไรอย่างหนึ่งมันจะตีกันไหม จะส่งผลเสียไหม หรือว่าไม่เป็นอะไร เรื่องที่2คือหนูมีแผลที่เท้านิ้วโป้ง(ข้างซ้าย)หนูเลยเดินแบบเอาข้างๆเท้าฝั่งซ้ายลงแล้วก็เดินแบบเกร็งๆเท้ากะเพกๆเหย่งๆนิดหน่อย เพราะบริเวณแผลอยู่หน้าเล็บนิ้วโป้งเยี้ยงฝั่งขวาอ่ะค่ะ(คิดภาพตามได้ไหมคะเนี่ย)แล้วหนูก็เมื่อยมากเลยว่าแต่หนูไม่อยากให้แผลโดนเชื้อโรคอะไรงั้นอ่ะค่ะ หนูเหย่งตลอดที่เดิน ยืนหรืออะไรงั้นอ่ะค่ะ นั่งก็เอาเท้าฝั่งซ้ายลงอ่ะค่ะ ยกเว้นนอนค่ะ หนูเพิ่งมาคิดได้ว่ามันอาจจะไม่ดีที่เหย่งตลอด มันจะส่งผลเสียอะไรร้ายแรงไหมคะ กลัวมากๆค่ะ แล้วก็หนูใส่รองเท้านักเรียนกับพละมันโดนแผลแน่ๆเลยค่ะแต่หนูปิดพาสเตอร์ตลอดเป็นอะไรไหมคะ ระยะเวลาที่หนูเหย่งก็ตั้งแต่เสาร์ที่ผ่านมาอ่ะค่ะรบกวนด้วยค่ะ
สวัสดีค่ะ การฉีดวัคซีนไข้หวัดใหญ่และวัคซีนบาดทะยักนั้น สามารถทำไปพร้อมๆกันหรือห่างกันนานเท่าไรก็ได้ เพราะวัคซีนบาดทะยักเป็นวัคซีนเชื้อตาย และวัคซีนไข้หวัดใหญ่ชนิดเข้ากล้ามเนื้อก็เป็นวัคซีนเชื้อตาย ไม่ได้มีตัวเชื้ออยู่ ไม่จำเป็นต้องเว้นระยะในการฉีดยาหลังได้รับวัคซีนป้องกันมะเร็งปากมดลูก สามารถรับประทานยาฆ่าเชื้อตัวดังกล่าวมาได้ตามปกติ น่าจะมีปฏิกิริยาต่อกันได้น้อยมากๆการมีแผลที่บริเวณนิ้วโป้งซ้ายนั้น ควรระวังการลงน้ำหนักมากๆไปก่อน อาจจะใช้ผ้าสะอาดหรือผ้าก๊อซปิดพันแผลไว้ หรือใช้พลาสเตอร์ปิดแผลดังกล่าวมาก็ได้ เพื่อป้องกันสิ่งสกปรกจากภายนอก ระวังไม่ให้โดนน้ำโดยตรงถ้าเป็นแผลเปิดอยู่ และทำแผลโดยใช้น้ำเกลือทางการแพทย์ร่วมกับเบตาดีนเช็ดรอบๆแผลได้ การเขย่งเพื่อลดการลงน้ำหนักทำได้ในช่วงแรกที่แผลยังเจ็บมาก แต่หากแผลเริ่มดีขึ้นแล้ว พยายามลงน้ำหนักไปตามปกติ ไม่ต้องฝืนค่ะ ควรพบแพทย์เพื่อประเมินแผล รับยาฆ่าเชื้อ และฉีดวัคซีนกระตุ้นบาดทะยักอย่างเหมาะสม